Kovászos kenyér workshop Palkonyán
2025-03-01 11:00 - 13:00 UTC | Palkonyha, Palkonya, Fő u. 76., Palkonya, Baranya, 7771, Magyarország
Kovászos kenyér és nápolyi pizza workshop Palkonyán 2025.03.01-én!
A Palkonyha, melyet Tóth Vera és férje, Pauli Zoli üzemeltet, időről-időre gasztronómiai témákkal jelentkezik Palkonyán, jó példa erre az idén is megrendezésre kerülő „Kenyér és kávé illata” esemény is. A fókuszban tehát elsősorban a minőségi pék készítmények szerepelnek.
A program alkalmával a jelentkezők megtanulhatnak kovászos kenyeret sütni. Sok-sok információ elhangzik majd a kovász neveléséről, az előtészta elkészítéséről, a dagasztásról és a formázásról.
A folyamatot a gyakorlatban is végig fogják csinálni a résztvevők, az elkészült kenyereket pedig meg is sütik a kemencében. Minden résztvevő az otthoni sütéshez szükséges alapanyagokat és induló kovászt tud beszerezni a pékműhelyben.
A programot csak minimum 10 fő részvételével rendezik meg.
